เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กรุงไทยจับมือกบข.ปล่อยกู้บ้านดอกต่ำ
นายอภิศักดิ์ ตันติวรวงศ์ กรรมการผู้จัดการธนาคารกรุงไทย ได้ลงนามร่วมกับ น.ส.โสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ (กบข.) เพื่อปล่อยกู้สินเชื่อสวัสดิการที่อยู่อาศัยให้กับสมาชิก กบข. 1.1 ล้านราย โดยคาดว่าในเวลา 1 ปี จะปล่อยสินเชื่อโครงการนี้ได้ 6,000 ล้านบาท
สมาชิก กบข. สามารถกู้ได้สูงสุด 100% ของราคาประเมิน ผ่อนชำระ 30 ปี เดือนที่ 13 คิดดอกเบี้ย 0% เดือนที่ 412 คิดอัตราเอ็มแอลอาร์ลบ 4.2% ปีที่ 2 คิดเอ็มแอลอาร์ลบ 2% ปีที่ 3 เป็นต้นไปคิดดอกเบี้ยเอ็มแอลอาร์ลบ 0.5% ตั้งแต่ 1 มี.ค.31 ธ.ค. 2553 นอกจากนี้ยังให้สินเชื่ออเนกประสงค์กรุงไทยธนวัฏที่ให้กู้สูงสุด 10 เท่าของเงินเดือน โดยคาดว่าจะปล่อยกู้ได้ในปีนี้ 2 หมื่นล้านบาท 
กสิกรไทยรับบริหารเงินเดือนพนักงาน 
นายทรงพล ชีวะปัญญาโรจน์ รองกรรมการผู้จัดการธนาคารกสิกรไทย กล่าวว่า ได้ร่วมกับบริษัท ฮิวแมนิก้า ซึ่งเป็นผู้ให้บริการจัดการด้านข้อมูลเงินเดือนของบริษัท (เพย์โรล) เสนอบริการรับบริหารการจ่ายเงินเดือนและค่าใช้จ่ายต่างๆ แก่ลูกค้าธุรกิจขนาดกลางและเล็ก โดยคิดค่าบริการพนักงานหัวละ 1020 บาท คาดว่าปีแรกจะมีลูกค้ามาใช้บริการ 1,000 ราย โดยปัจจุบันกสิกรไทยมีลูกค้าที่รับเงินเดือนผ่านธนาคาร 1.4 ล้านราย มีส่วนแบ่งตลาดอันดับ 3 โดยอันดับ 1 คือ ธนาคารกรุงเทพ 1.6 ล้านราย และไทยพาณิชย์ 1.5 ล้านรายจำนวนมาก และยิ่งพนักงานมีจำนวนมากขึ้นโอกาสเกิดความผิดพลาดก็ยิ่งสูงขึ้น 
ดังนั้น ธนาคารจึงร่วมมือกับบริษัท ฮิวแมนิก้า จำกัด (Humanica Ltd.) ซึ่งเป็นผู้เชี่ยวชาญด้านระบบบริหารจัดการทรัพยากรบุคคล ให้บริการจัดการด้านข้อมูลเงินเดือนของบริษัท (Payroll Service Solution) เพื่ออำนวยความสะดวกในการจัดการเกี่ยวกับการบริหารจัดการเงินเดือนของพนักงานแบบครบวงจรแก่ลูกค้าธุรกิจ 
ทั้งนี้ เมื่อลูกค้าเชื่อมต่อระบบลงเวลาเข้ากับฐานข้อมูลของบริษัท ฮิวแมนิก้าให้สามารถเช็คข้อมูลเวลาการทำงาน การขาดลาได้ โดยทางบริษัทฯ จะนำไปประมวลผลอัตราค่าจ้าง/เงินเดือน ค่าล่วงเวลา ภาษี เงินประกันสังคม กองทุนสำรองเลี้ยงชีพ และรายการผ่อนชำระหนี้ต่าง ๆ แล้วจัดการโอนยอดเงินสุทธิเข้าบัญชีเงินเดือนพนักงานผ่านธนาคารกสิกรไทย พร้อมจัดทำรายงานและบริการส่งข้อมูลให้หน่วยงานที่เกี่ยวข้อง อาทิ การนำส่งภาษีให้กับกรมสรรพากร เงินสมทบประกันสังคมให้กับสำนักงานประกันสังคม เงินสมทบกองทุนฯ ให้บริษัทจัดการกองทุน และเงินกู้ให้กับสถาบันการเงิน 
สำหรับข้อมูลเงินเดือนในแต่ละเดือนทางฮิวแมนิก้าได้จัดเก็บข้อมูลอย่างปลอดภัย และเชื่อถือได้ด้วยมาตรฐานสากล นอกจากนี้ยังมีบริการส่งเอสเอ็มเอสแจ้งรายละเอียดการจ่ายเงินเดือนตรงถึงโทรศัพท์มือถือของพนักงานโดยอัตโนมัติ นอกจากนี้พนักงานของบริษัทยังสามารถตรวจสอบข้อมูลการจ่ายเงินเดือนผ่านทางอินเทอร์เน็ต (epayslip) ย้อนหลังด้วย Username และ Password ส่วนตัวได้ 
นายทรงพล กล่าวอีกว่า บริการจัดการด้านข้อมูลเงินเดือนของบริษัท (Payroll Service Solution) จะทำให้เรื่องการจัดทำเงินเดือนพนักงานเป็นเรื่องง่าย ไม่เสียเวลา ไม่ยุ่งยาก สามารถตอบสนองทุกความต้องการด้านการบริหารจัดการข้อมูลเงินเดือนขององค์กรได้อย่างครบวงจร จึงเหมาะกับธุรกิจทุกรูปแบบ 
 
ด้านนายสุนทร เด่นธรรม กรรมการผู้จัดการ บริษัท ฮิวแมนิก้า จำกัด กล่าวเพิ่มเติมว่า บริษัทเชื่อมั่นในระบบการให้บริการด้านข้อมูลเป็นอย่างมาก เนื่องจากเป็นระบบที่ได้รับการพัฒนาจากแหล่งข้อมูลที่หลากหลาย อีกทั้ง ยังมีการจัดเก็บข้อมูลที่ปลอดภัย สามารถเก็บความลับของข้อมูลเงินเดือนได้ดีกว่าที่จะทำเอง มีระบบสำรองช่วยป้องกันการสูญหายของข้อมูล และมีบริการส่งข้อมูลให้หน่วยงานของราชการ ทำให้ไม่ต้องกังวลในการจัดการภาษี การนำส่งที่ล่าช้า และเมื่อมีการเปลี่ยนแปลงข้อกำหนดกฎหมาย ที่เกี่ยวข้องกับการบริหารจัดการด้านทรัพยากรบุคคล ระบบก็จะทำการอัพเดทให้อัตโนมัติด้วยทันที นอกจากนี้บริษัทฯ ยังมีแผนการพัฒนาด้านนวัตกรรมและการให้บริการที่ชัดเจนเพื่อเพิ่มเติมบริการใหม่ ๆ ให้กับลูกค้าอย่างต่อเนื่องทั้งทางด้านองค์กร ผู้ใช้บริการไปจนถึงพนักงานในองค์กร โดยบริษัทฯ คาดว่าบริการดังกล่าวจะช่วยให้การจัดการด้านข้อมูลเงินเดือนของแต่ละองค์กรมีประสิทธิภาพและช่วยลดต้นทุนในการจัดการได้ถึง 40%